open-index/open-wikipedia-markdown huggingface dataset:
Cik Menyelara

**Cik Menyalara** atau **Menjelara** ialah ibu kepada YTM Tunku Abdul Rahman Putra Al-Haj, Perdana Menteri Malaysia yang pertama. Tunku Abdul Rahman menulis nama ibunya sebagai **Menyelara**. Menyelara bukan berdarah gahara, tetapi orang kebanyakan. Oleh itu, Tunku Abdul Rahman bukanlah pengganti Sultan Abdul Hamid Halim Syah, Sultan Kedah. Hanya anak gahara sahaja layak menjadi sultan.

Tunku Abdul Rahman anak ke-7, mempunyai 3 abang dan 3 kakak. Selepas Tunku, Menyelara melahirkan 6 anak lagi tetapi hanya 7 sahaja yang hidup.

Cik Menyalara ialah anak Luang Naraborir, seorang Pegawai Daerah di utara Thailand. Luang berasal dari Pegu, yang terletak di pergunungan Shan di Burma. Keluarga Luang berkait rapat dengan keluarga Tub, Nontanakorn, Panyarachun dan Kochaseni.

Cik Menyalara telah dihantar kepada Sultan Ahmad Tajudin, sultan Kedah yang memerintah pada tahun 1824, setelah dikalahkan oleh Siam tahun 1821.

Cik Menyelara dipelihara oleh Tunku Narimah, kakak sulung sultan. Nama asal Cik Menyelara ialah **Niarang Luang Nara**.

Sultan Ahmad Tajudin membenarkan Niarang berkahwin dengan Raja Muda sebagai isteri ke-6. Dalam Islam, seseorang lelaki hanya dibenarkan berkahwin empat serentak sahaja.

Sultan Abdul Hamid telah menyerahkan banyak harta kepada Cik Menyelara. Antaranya ialah harta yang dirampas daripada Tengku Kudin (Tengku Ziauddin) seorang kerabat diraja Kedah yang menjadi menantu Sultan Selangor dan terlibat dalam Perang Kelang pada tahun 1860-an.

Sultan Abdul Hamid menyerahkan kepada Cik Menyelara sebuah rumah tiga tingkat berbentuk pagoda yang dinamakan Istana Tiga Tangga. Istana ini telah dibina oleh seorang tukang Cina, 90 tahun sebelum Cik Menyelara mendudukinya.

## Rujukan
Ramlah Adam, *Biografi Politik Tunku Abdul Rahman Putra*, DBP, Kuala Lumpur, 2004, hlm 7
Maria Walanda Maramis

Maria Walanda Maramis dilahirkan di Kema pada Disember 1872, merupakan seorang tokoh wirawati Indonesia.

Beliau meninggal dunia di Manado, Sulawesi pada Mac 1924 dan dimakamkan di Maumbi, Manado.
Tunku Yaakob ibni Sultan Abdul Hamid

**Tunku Yaakob ibni Sultan Abdul Hamid Halim Shah** (27 Disember 1899 - 28 Disember 1990) ialah putera kepada Sultan Abdul Hamid Halim Shah, Sultan Kedah ke-26, serta abang kepada Tunku Abdul Rahman, Perdana Menteri Malaysia yang pertama. 

## Pendidikan
Berikut pendidikan beliau; 

## Pengasas Pekan Rabu
Tunku Yaakob telah menubuhkan Pekan Nat atau Pekan Sehari yang masih berjalan dengan maju hingga hari ini. Hasil kesedaran seorang Putera Diraja Kedah YTM Tunku Yaakob tentang kemunduran orang Melayu dalam perniagaan telah ditubuhkan Pekan Nat di Tanjung Chali, Alor Setar. Sempena hari kelahirannya pada hari Rabu, Pekan Nat itu dinamakan Pekan Rabu yang khususnya dibuka pada tiap-tiap hari rabu sahaja.

## Penyimpan Mohor Besar Raja-Raja
Tunku Yaakob pernah menyandang sebagai Penyimpan Mohor Besar Raja-Raja ke-5 dan ke-7 pada tahun Mei 1950 hingga Januari 1952 dan Febuari 1954 hingga Januari 1956. 

## Sistem Ahli Majlis Perundangan Persekutuan
Tunku Yaakob pernah menyandang untuk porfolio Pertanian dan Perhutanan sejak Sistem Ahli dibentuk pada tahun April 1951 hingga Jun 1955.

## Pesuruhjaya Tinggi dan Duta Besar Malaysia di luar negara
Tunku Yaakob pernah menyandang sebagai Pesuruhjaya Tinggi Malaya di United Kingdom pada tahun 1959 hingga Januari 1966 dan Duta Besar Malaysia ke Perancis pada tahun 1965 hingga 1970.  

## Majlis Montri Sabha
Pada bulan Disember 1943, pihak berkuasa Thailand yang menguasai Kedah memutuskan untuk memulihkan sebahagian model pentadbiran pra-perang British selepas menyedari bahawa Pihak Berikat akan memenangi Perang Dunia II. Selepas peranan tentera di dalam pentadbiran negeri dihapuskan, Sultan Kedah dikembalikan sebagai Ketua Negeri yang memerintah dengan bantuan penasihat Thailand. Pihak berkuasa Thailand juga memulihkan pentadbiran negeri kepada Majlis Montri Sabha yang dahulu dikenali sebagai Majlis Negeri, dengan Sultan Kedah merupakan Presiden majlis tersebut. Tunku Yaakob dijadikan Naib Presiden Majlis Montri Sabha.

## Rujukan
Taib Andak

Tan Sri **Taib bin** Haji **Andak** (3 Jun 1914 – 19 Ogos 1997) adalah pengerusi MARA dari 8 Jun 1967 hingga  31 Ogos 1967. Felda Taib Andak di Kulai, Johor telah dinamai sempena nama beliau.

Taib Andak, dilahirkan di Muar, Johor dan mendapat pendidikan awal di English College di Johor Bahru, Kolej Raffles di Singapura dan Middle Temple, London. Taib Andak ialah sahabat Tun Abdul Razak Hussein dan Tunku Abdul Rahman. 

Bapa Taib Andak ialah Haji Andak bin Haji Jamak manakala ibunya ialah Hajah Marjilah binti Yusof. Tun Abdul Razak melantik Taib Andak sebagai pengerusi Felda.

## Rujukan
* Ramlah Adam. Biografi Politik Tunku Abdul Rahman Putra, DBP, 2004, m.s. 24.
* Aziz Ishak. Riwayat Tunku Abdul Rahman Putra, Karya Bistari Sdn Bhd, m.s. 10.
Pendidikan khas

**Pendidikan khas** adalah perkhidmatan dan kemudahan pendidikan yang disediakan untuk individu berkeperluan khas, atau kurang upaya, yang terdiri daripada mereka yang mengalami kecacatan mental, bermasalah pembelajaran, gangguan emosi dan tingkah laku, gangguan komunikasi(pertuturan dan bahasa), hilang pendengaran, hilang penglihatan atau darjah penglihatan yang rendah, kecacatan fizikal dan  golongan pintar cerdas.

## Di [[Malaysia]]
Kementerian Pelajaran Malaysia menurut Akta Pendidikan 1996, Peraturan-peraturan Pendidikan (Pendidikan Khas 1997 Bahagian II 3(2) menyediakan pendidikan khas dan kemudahan untuk murid bermasalah penglihatan dan pendengaran, manakala pendidikan khas integrasi pula adalah untuk yang bermasalah pembelajaran, penglihatan, dan pendengaran.

Ia diwujudkan di peringkat prasekolah, sekolah harian biasa rendah dan menengah serta sekolah menengah teknik atau vokasional, dengan menggunakan pendekatan pengajaran berasingan dan separa inklusif. Tempoh pengajian bagi sekolah rendah adalah selama enam tahun, manakala bagi sekolah menengah pula selama lima tahun dan dilanjutkan sehingga dua tahun maksimum mengikut keperluan murid.

Bilangan murid pendidikan khas rendah dan menengah di seluruh Malaysia adalah seramai 2912, manakala guru pula ialah seramai 630. Terdapat sebanyak 28 buah sekolah rendah, iaitu lima(kanak-kanak buta), dan 23 (kanak-kanak pekak). Manakala bagi sekolah menengah rendah pula, terdapat tiga buah sekolah pendidikan khas iaitu, satu (kanak-kanak buta) dan tiga (kanak-kanak pekak). Bilangan murid pendidikan khas integrasi pula adalah seramai 11 961, manakala gurunya pula adalah seramai 2587 orang.

## Syarat-syarat
Syarat-syarat kemasukan ke sekolah pendidikan khas pula adalah; Tadika(berusia tidak kurang 6 tahun), Sekolah Rendah(berusia 6+ hingga 14+ tahun) dan Sekolah Menengah (13+ hingga 19+ tahun. Semua kanak-kanak ini mestilah mendapat pengesahan daripada doktor terlebih dahulu dan dapat menguruskan diri sendiri tanpa bantuan individu atau orang lain.

Laman web : https://www.pendidikankhas.my/
Marthen Indey

**Marthen Indey** dilahirkan di Durumena, Jayapura, Irian Jaya, Indonesia. Beliau diistiharkan oleh Pemerintah Republik Indonesia sebagai pahlawan Nasional Indonesia berdasar SK Presiden No.077 /TK/ 1993 bertarikh 14 September 1993. 

Beliau meninggal dunia pada 17 Julai 1986.
Menteri Kanan Singapura

Keadaan politik di Singapura ialah apabila seseorang Perdana Menteri bersara daripada kerajaan, maka dia akan dilantik memegang jawatan sebagai **Menteri Kanan** oleh Perdana Menteri berikutnya. Walaupun demikian, ramai penganalisa politik melihat keadaan ini sebagai satu tindakan yang mempunyai kepentingan politik tertentu.

Menteri Kanan yang terkini ialah Lee Hsien Loong, bekas Perdana Menteri Singapura ketiga yang telah memegang jawatan ini sejak 15 Mei 2024, bersama-sama Teo Chee Hean yang telah berkhidmat sejak 2019.

## Senarai Menteri Kanan Singapura

## Lihat juga
* Perdana Menteri Singapura
* Menteri Mentor
Menteri Pembimbing

**Menteri Mentor** ialah sebuah jawatan yang diwujudkan di Singapura pada tahun 2004 semasa berlaku rombakan kabinet.

Menteri Mentor tunggal Singapura ialah Lee Kuan Yew. Perdana Menteri, Lee Hsien Loong telah mengumumkan mengenai perkara itu pada 12 Ogos 2004. Lee Kuan Yew sebelum ini pernah menjadi Perdana Menteri Singapura (1965-1990) dan Menteri Kanan (1990-2004).

Penubuhan jawatan ini ialah salah satu cara untuk mengekalkan Lee dalam kabinet selepas Perdana Menteri kedua Singapura, Goh Chok Tong meletakkan jawatan sebagai Perdana Menteri. Hal ini bagi memberi laluan kepada Lee Hsien Loong iaitu anak Lee Kuan Yew untuk menjadi Perdana Menteri. Peranan dan tanggungjawab Menteri Mentor ialah untuk memberi nasihat dan cadangan.

## Pautan Pilihan
* Satu analisis mengenai peranan Lee Kuan Yew sebagai Menteri Mentor Singapura.
Terang Bulan

**Lagu Terang Bulan** (ejaan lama: *Trang Bulan* atau *Terang Boelan*) merupakan lagu yang diambil dari lagu kebesaran negeri Perak dan dipopularkan oleh kumpulan Bangsawan dari Hindia Timur Belanda yang dipentaskan di Singapura sekitar 1920-an dan 1930-an. Lagu ini merupakan lagu kegemaran ramai pada ketika itu. Lagu ini juga sangat laris dalam kalangan penduduk Hindia Timur Belanda (kini Indonesia), dan telah dijadikan sebagai lagu rakyat di sana. Bersama-sama Allah Lanjutkan Usia Sultan, Terang Bulan adalah sebuah lagu saduran daripada irama "La Rosalie" yang telah dicipta oleh penggubah Perancis, Pierre Jean de Beranger (1780-1857). 

Lagu ini telah diperkenalkan oleh sebuah kumpulan pancaragam Perancis yang mengadakan persembahan di Pulau Mahé yang terletak dalam Kepulauan Seychelles. Ketika Sultan Idris dari Perak melawat England pada 1888, ia disedari bahawa Perak tidak mempunyai lagu kebangsaan. Pembantu peribadi sultan (*Aide-de-camp*), Raja Mansur ibni Sultan Abdullah, enggan mengaku bahawa Perak tidak mempunyai lagu kebangsaan dan dengan itu membunyikan lagu yang didengarinya dari Seychelles, melodi yang asalnya ditulis oleh Pierre Jean de Beranger. Selepas itu dia memberitahu Sultan mengenainya, dan Sultan memperkenankan lagu itu sebagai lagu kebangsaan Perak. Liriknya ditulis oleh Raja Ngah Manur bin Raja Abdullah.

Raja Muda Raja Abdullah telah menulis seni kata lagu "Allah Lanjutkan Usia Sultan" yang disesuaikan dengan irama lagu Pierre Jean de Beranger dan kemudian menjadikannya sebagai lagu rasmi Negeri Perak Darul Ridzuan. Irama lagu ini kemudiannya telah dipilih sebagai irama lagu kebangsaan negara Malaysia, Lagu Negaraku.

### '''Terang Bulan (lagu asal)'''
Terang bulan
Terang di pinggir kali
Buaya timbul disangkalah mati
Jangan percaya mulutlah lelaki
Berani sumpah 'tapi takut mati
Jangan percaya mulutlah lelaki
Berani sumpah 'tapi takut mati

Waktu potong padi di tengah sawah
Sambil bernyanyi riuh rendah
Memotong padi semua orang
Sedari pagi sampai petang

Waktu potong padi di tengah sawah
Sambil bernyanyi riuh rendah
Bersenang hati sambil bersuka
Tolonglah kami bersama sama

*Nota: Penulis lirik dan pencipta lagu tidak diketahui.*

## Reaksi Indonesia

Berhubung dengan lagu irama 'Terang Bulan' itu telah dijadikan lagu 'Negaraku', maka pemerintah Indonesia telah mengemukakan satu perintah yang diperdengarkan dan diedarkan kepada seluruh rakyat Indonesia, bagi melarang lagu 'Terang Bulan' dinyanyikan. Ianya bagi menghormati  penggunaan irama lagu tersebut sebagai lagu kebangsaan Malaysia yang baru ditubuhkan pada waktu itu. Hal ini adalah untuk mengelakkan rakyat Malaysia merasa tersinggung dengan nyanyian lagu Terang Bulan tersebut.

Larangan ini bermula 31 Ogos 1957. Arahan larangan ini dibuat oleh Perdana Menteri Republik Indonesia, dalam satu memo bertarikh 1 September 1957.

## Rujukan

## Pautan luar

* "Terang Boelan". Rudy van Dalm & The Royal Rhythmics. 1963.
*Ibrahim Mahmood. (1978), Sejarah Perjuangan UMNO, Penerbitan Pustaka Antara Kuala Lumpur,
Presiden Indonesia

**Presiden Republik Indonesia** ialah ketua negara dan ketua pemerintah Republik Indonesia. Beliau mengetuai badan eksekutif pemerintah negaranya dan merupakan panglima tertinggi Angkatan Tentera Nasional Indonesia. Sejak tahun 2004, presiden dan naib presiden dipilih secara langsung selama tempoh lima tahun yang boleh diperbaharui sekali dalam jarak tempoh maksimum 10 tahun.

Presiden Indonesia yang terkini dan kelapan ialah Prabowo Subianto yang mula memegang jawatan pada 20 Oktober 2024.

## Sejarah
Jawatan Kepresidenan Indonesia dibentuk pada tahun 1945 oleh Badan Penyelidik Usaha-usaha Persiapan Kemerdekaan Indonesia (BPUPKI).

Pada 18 Ogos 1945, Panitia Persiapan Kemerdekaan Indonesia (PPKI), memilih Soekarno sebagai presiden Indonesia. Sebelum dilakukan pindaan terhadap Undang-Undang Dasar Negara Republik Indonesia Tahun 1945, Presiden Indonesia dipilih oleh Majlis Perundingan Rakyat. Kemudian, bermula pilihan raya umum 2004, presiden dipilih secara langsung oleh rakyat menurut pindaan Undang-Undang Dasar 1945. Pilihan raya umum ini diselenggarakan oleh Suruhanjaya Pemilihan Umum Republik Indonesia.

## Senarai

### Garis masa

## Lihat juga

* Dewan Perwakilan Rakyat-Republik Indonesia

*Senarai Gabenor-Jeneral Hindia Timur Belanda
*Senarai Naib Presiden Indonesia
*Indonesia
*Tokoh-tokoh Indonesia

## Rujukan

## Pautan luar
* Republic of Indonesia Presidential Documents, from the National Library of Indonesia 
* 1945 Constitution
* Provisional Constitution
Perdana Menteri Singapura

**Perdana Menteri Singapura** ialah ketua kerajaan Republik Singapura dan tokoh politik paling kuat di negara tersebut. Jawatan ini dilantik oleh Presiden Singapura dalam kalangan ahli Parlimen Singapura yang kemungkinan besar akan memegang kepercayaan majoriti anggota sedewan lain. Secara praktiknya, Perdana Menteri yang dipilih biasanya adalah pemimpin parti majoriti di parlimen tersebut.

Jawatan ini diwujudkan ketika Singapura menjadi sebuah wilayah yang memerintah sendiri penuh pada tahun 1959. Lawrence Wong merupakan pemegang terkini jawatan ini sejak 15 Mei 2024.

## Peranan
Di bawah Perlembagaan Singapura, kekuasaan eksekutif berada di tangan Presiden. Namun, Konstitusi juga memberikan hak untuk mengawasi jalannya pemerintah kepada Kabinet. Presiden hampir selalu terikat untuk bertindak atas persetujuan Kabinet atau menteri mana pun yang bertindak di bawah penguasaan Kabinet. Dengan hal demikian, sebenarnya hampir seluruh tugas pemerintah dilakukan oleh Perdana Menteri dan Kabinet.

## Senarai pemegang jawatan

## Lihat juga
* Pejabat Perdana Menteri Singapura

## Rujukan

## Pautan luar
* Pejabat Perdana Menteri Singapura
Lurah Bilut

**Lurah Bilut** ialah sebuah kawasan penempatan FELDA yang terletak di Bentong, Pahang. Ia mula dibuka pada tahun 1958 dan merupakan rancangan pembangunan tanah secara berkelompok untuk pertanian yang pertama ditubuhkan seumpamanya di Malaysia dan dunia.

Felda Lurah Bilut merupakan kawasan FELDA yang pertama ditubuhkan di Malaysia. Penempatan penduduk dibahagikan mengikut kawasan asal penduduk yang datang. Contohnya penduduk yang berasal dari Pulau Pinang dikumpulkan penempatan mereka di Jalan Pulau Pinang. Kegiatan pertanian utama ialah penanaman getah dan kelapa sawit. Penduduk terdiri daripada kaum Melayu, Cina dan India.

Sistem pemusatan pentadbiran sekolah rendah di FELDA Lurah Bilut ialah Sekolah Wawasan pertama dan model dalam pembentukan sekolah wawasan di seluruh Malaysia

## Muzium Felda
Muzium Felda]] di Lurah Bilut, Bentong, Pahang.

Rancangan pembangunan tanah Felda bermula di Felda Lurah Bilut pada 1958.

Muzium Felda itu sebelum ini ialah pejabat pentadbiran Felda Lurah Bilut yang dibina pada Julai 1958. Muzium yang berkonsepkan rumah Melayu tradisional itu mempamerkan pelbagai koleksi sejarah peneroka dan pengurusan Felda sejak penubuhannya pada 1958.

Turut hadir pada majlis perasmian ialah  Menteri Besar Pahang, Datuk Seri Adnan Yaakob dan Pengerusi Felda, Tan Sri Yusof Nor.

## Pendidikan
*	Pusat Internet Desa,Pejabat Pos, 28800 Lurah Bilut, Pahang , Tel : 09-237 5325
*	Sekolah Menengah Lurah Bilut, 28800 Lurah Bilut, Pahang , Phone: 09-237 5698
*	Sekolah Rendah Lurah Bilut, 28800 Lurah Bilut, Pahang 

## Pejabat pos
*	Pos Malaysia Bhd, Pejabat Pos, 28800 Lurah Bilut, Pahang 

## Ladang Felda
* Felda Lurah Bilut, 28800 Lurah Bilut, Pahang 
* Felda Plantations Sdn Bhd, Pejabat Felda Plantations, 28800 Lurah Bilut, Pahang 
* Koperasi Peneroka Felda Lurah Bilut, Petrol Pam Koperasi, 28800 Lurah Bilut, Pahang. Tel : 09-237 7578

## Ternakan
* Afzal Livestock Sdn Bhd,67A, Kampung Lebu, 28800 Lurah Bilut, Pahang 

## Kilang papan
* Cheong Sawmills Sdn Bhd, 28800 Lurah Bilut, Pahang 
* Tong Eng Soon Timber Sdn Bhd, 28800 Lurah Bilut, Pahang

## Agrofarm & Chalet

* D'Bilut Agrofarm & Retreat Sdn Bhd
Muzium Felda

**Muzium Felda** ini dibina di Lurah Bilut, Bentong, Pahang kerana Rancangan pembangunan tanah Felda bermula di Felda Lurah Bilut pada 1958.

Muzium Felda itu sebelum ini adalah pejabat pentadbiran Felda Lurah Bilut yang dibina pada Julai 1958. Muzium yang berkonsepkan rumah Melayu tradisional itu mempamerkan pelbagai koleksi sejarah peneroka dan pengurusan Felda sejak penubuhannya pada 1958.
Hospital Besar Sungai Petani

**Hospital Besar Sungai Petani** terletak di Sungai Petani, Kedah, Malaysia. Hospital ini telah dijenamakan semula sebagai Hospital Sultan Abdul Halim. Hospital Sungai Petani yang lama telah ditukar fungsinya menjadi Klinik Kesihatan Sungai Petani. 

## Lihat juga
* Kementerian Kesihatan Malaysia
Masjid Machang Bubuk

**Masjid Machang Bubuk** merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama. 
Antara masjid yang aktif dalam kuliah magrib, ceramah bulanan.
Masjid Mak Mandin

**Masjid Mak Mandin** merupakan sebuah masjid di Daerah Butterworth, Pulau Pinang. Negeri Pulau Pinang terbahagi kepada enam daerah pentadbiran agama.
Desaru

**Desaru** ialah sebuah kawasan pelancongan pantai di Daerah Kota Tinggi, Johor, Malaysia. Ia terletak lebih kurang 88 kilometer timur dari Johor Bahru, berhadapan dengan Laut China Selatan.

Berdekatan dengan pantai ini terletaknya Bandar Penawar, yang mana terdapat beberapa sekolah berasrama. Antaranya ialah Sekolah Menengah Sains Kota Tinggi, Sekolah Sukan Bandar Penawar dan Sekolah Menengah kebangsaan Agama Bandar Penawar dan Sekolah Menengah Kebangsaan Bandar Penawar.

### Desaru Coast

Desaru Coast, terletak di Bandar Penawar, Johor, adalah destinasi pelancongan terbesar di daerah Kota Tinggi. Destinasi ini menawarkan pelbagai aktiviti untuk penggemar pengembaraan serta mereka yang mencari ketenangan untuk tujuan penyembuhan (healing).

#### Aktiviti di Desaru Coast

* **Adventure Waterpark Desaru Coast**: Taman air yang menawarkan pelbagai permainan dan aktiviti yang menyeronokkan untuk seisi keluarga.
* **Spa Augustinus Bader**: Rawatan spa yang mewah dan inovatif, diakui memenangi anugerah dan merupakan yang pertama di Asia Tenggara.
* **Resort Mewah dan Tempat Makan**: Terdapat pelbagai pilihan resort mewah dan tempat makan yang direka untuk memberikan keselesaan maksimum kepada para pelancong.

## Rujukan

## Pautan luar
*  Maklumat lanjut berhubung desaru
Masjid Merbau Kudung

**Masjid Merbau Kudung** merupakan sebuah masjid di Daerah Butterworth, Pulau Pinang. Negeri Pulau Pinang terbahagi kepada enam daerah pentadbiran agama.

## Rujukan


## Pautan luar
* Facebook Masjid Merbau Kudung
Masjid Negeri

**Masjid Negeri** merupakan masjid rasmi setiap negeri di Malaysia. Upacara rasmi keagamaan biasanya dijalankan di masjid-masjid ini.

## Senarai masjid negeri di Malaysia
# Masjid Negeri Perlis
# Masjid Negeri Pulau Pinang
# Masjid Negeri Sabah
# Masjid Negeri Sultan Abu Bakar, Johor
# Masjid Muhammadi, Kelantan
# Masjid Sultan Salahuddin Abdul Aziz Shah, Selangor 
# Masjid Sultan Ahmad Shah, Pahang
# Masjid Negara, Kuala Lumpur
# Masjid Zahir, Kedah
# Masjid Sultan Idris Shah II, Ipoh, Perak
# Masjid Sultan Azlan Shah, Ipoh, Perak 
# Masjid Ubudiah, Perak
# Masjid Negeri, Negeri Sembilan
# Masjid Abidin, Terengganu
# Masjid Jamek Negeri, Sarawak
# Masjid Wilayah Persekutuan, Kuala Lumpur
# Masjid Putra, Putrajaya
# Masjid Tuanku Mizan, Putrajaya
# Masjid Jamek An-Nur, Labuan
# Masjid Al-Azim, Melaka
Moewardi

Dr. Muwardi dilahirkan di Pati, Indonesia pada 1907. Beliau kemudiannya meninggal dunia di Solo pada 13 Oktober 1948.
Nyai Ahmad Dahlan

**Nyai Ahmad Dahlan** dilahirkan di Jogyakarta, Indonesia pada 1872.

Beliau kemudainnya meningal dunia di Jogyakarta pada 13 Mei 1946 dan dimakamkan di Kauman, Jogyakarta.
Teuku Nyak Arif

**Teuku Nyak Arif** dilahirkan di Uleelheuee , Sumatera, Indonesia.

Dia meninggal dunia di Takengon pada 4 Mei 1946 dan dimakamkan di Banda Aceh.
Nyai Ageng Serang

**Nyi Ageng Serang** (1752 - 1828) ialah seorang tokoh Pahlawan Nasional Indonesia yang dilahirkan di Serang, Indonesia dan yang dimakamkan di Beku, Kulon Progo ketika meninggal dunia di Jogyakarta.
Pattimura, Kapitan

**Pattimura, Kapitan** merupkan sebuah gelar pejuang yang diberikan kepada Thomas Matulessy (matulessia). Ia lahir pada tahun 1783, dan merupakan seorang penganut Kristen Protestan yang taat. Di sela-sela tugas dan perannya sebagai prajurit Inggris, ia juga aktif mengajar anak-anak di gereja. Bahkan ia juga punya peran dalam mendorong masyarakat di pulau Saparua (tempatnya bertugas) untuk taat beriman kepada Tuhan Yesus. Hal ini sesuai dengan catatan-catatan dan jurnal para serdadu belanda yang saat itu bertugas di Saparua. Di dalam catatan itu pula disebutkan bahwa terjadi sebuah pemberontakan besar di Saparua yang dipimpin oleh Thomas Matulessy.   

Meski saat ini keturunan mataruma Matulessy banyak tersebar di negeri-negeri di Saparua, Thomas dan keluarganya berasal dari pulau Haruku, negeri Haruressy Rakanyawa Hulaliu. Bahkan di negeri inilah silsilah dirinya dan semua keturunannya tercatat. Bahkan tercatat bahwa Thomas Matulessy dan keluarganya juga memiliki beberapa dusun dati yang berada di negeri Hulaliu.   

Pattimura menjadi terkenal karena menyerbu Benteng Duurstede pada tanggal 14 Mei 1817. Banyak tentara Belanda, termasuk Residen Van Den Berg beserta anak istrinya yang terbunuh pada waktu itu. Saat ini kuburan Residen van den Berg terletak tepi pantai di pulau Haruku, negeri Hulaliu. Bahkan kuburan ini pun trlah dikunjungi oleh para peziarah yang merupakan kerabat dan keturunan residen Belanda van den Berg.

Pattimura dihukum gantung pada tanggal 16 Desember 1817 di depan Benteng Victoria di pesisir Hunitetu kota Amboina. Kini tempat prnghukuman terdebut telah didirikan patung Thomas Matulessy, dan di jadikan Pattimura Park oleh pemerintah Kota Ambon.
Mohamad Roem

**Mohamad Roem** (16 Mei 1908 - 24 September 1983) merupakan seorang diplomat unggul dan pemimpin bangsa Indonesia semasa Perang Revolusi. Beliau pernah memegang beberapa portfolio penting seperti Wakil Perdana Menteri, Menteri dalam dan luar Negeri Indonesai semasa pemerintahan Presiden Soekarno.
Susuk

**Susuk** merujuk kepada memasukkan sesuatu bahan asing ke dalam badan bagi mendapatkan sesuatu kelebihan. Pelbagai bahan boleh digunakan, bergantung kepada apakah keinginan pengguna. Antara kebaikan yang kononnya boleh didapati dengan memakai susuk adalah muka sentiasa dipandang manis, tidak berusia, kebal dsb.

Pemakai susuk biasanya mempunyai beberapa pantang larang seperti tidak boleh memakan beberapa bahan tertentu iaitu pisang tanduk, pisang abu, tidak boleh melintas di bawah tali kain, dan lain-lain, bergantung kepada jenis susuk yang dipakainya.

Susuk yang dipakai dikatakan boleh dikesan melalui perubatan moden, contohnya melalui sinar-X. Salah seorang pemakai susuk dikatakan Daisy Fajarina, ibu kepada Manohara Odelia Manz yang dikatakan mengenakan susuk berlian dan emas pada bahagian dagu. Suaminya, George Manz berkata:

## Jenis
Terdapat pelbagai jenis susuk yang boleh digunakan, antaranya yang dikelaskan menurut bahan:
* Logam
** Susuk Emas
** Susuk Perak
** Susuk Besi
** Susuk Raksa
* Galian
** Susuk Berlian
* Organik
** Susuk Susu

## Kebaikan
* Pemakai susuk percaya bahawa susuk itu akan membantu mereka menjadi bertambah cantik, bertambah berani, semakin dikasih, semakin manis, dan lain-lain kebolehan menurut susuk yang dipakai.

## Keburukan
* Pemakai susuk terpaksa mematuhi pantang-larang tertentu. Sekiranya terlanggar pantang-larang, susuk itu akan keluar dengan sendirinya dan menjadi tawar.
* Susuk ini terpaksa dibuang, sebaiknya oleh dukun yang memakaikan susuk itu, ataupun melalui cara yang diajari. Sekiranya dukun tersebut telah mati atau cara membuang susuk tidak dipelajari, pemakai susuk ini sukar hendak mati.
* Jika si pemakai susuk melanggar pantang larang, maka susuk yang dipakainya boleh juga menjadi racun kepadanya.
* Susuk HARAM dipakai terutamanya bagi yang beragama ISLAM, kerana susuk adalah sejenis ilmu hitam yang menyesatkan dan murtad pada sesiapa yang melakukannya.

## Contoh pantang
Antara makanan yang menjadi pantang pemakai susuk (bergantung kepada jenis susuk).
* Labu air
* Pisang tanduk
* Daun kelor
* Sate

Antara perbuatan yang menjadi pantang pemakai susuk (bergantung kepada jenis susuk).
* Melalui bawah penyidaian
* Melalui di bawah tangga/rumah

## Penilaian secara saintifik
Pemakai susuk biasanya akan merasa lebih yakin kerana menganggap susuk tersebut akan memberi kelebihan seperti menjadi bertambah cantik, bertambah berani, semakin dikasih, semakin manis, dan lain-lain. Dengan itu, bolehlah dianggap susuk ini sebagai satu cara meningkatkan keyakinan diri (self-esteem) seseorang, walaupun sebenarnya tidak ada apa-apa perubahan fizikal yang berlaku.

## Rujukan
  

## Pautan luar
*Canadian Medical Association Journal article on the analysis of the health effects of multiple susuks in a patient, as detected by radiology
*Royal College of Physicians, Edinburgh article on the detection and analysis of susuks; includes photos of skull x-rays with susuks (requires Acrobat Reader)
*Dentomaxillofacial Radiology article on susuks
*Analysis of the Islamic stance on susuks, at Islam Online
Organik

**Organik** boleh merujuk kepada:

**Kehidupan:**
*Kehidupan organik

**Bahan**:
* Bahan organik
:*Lihat juga [[bahan biologi]] (nyahkekaburan)*

**Kimia**:
* Kimia organik, kimia yang melibatkan sebatian organik.
* Sebatian organik, sebatian yang mengandungi karbon (dengan beberapa pengecualian).

**Pertanian dan hasilnya**:
* Makanan organik
* Pakaian organik 
* Pertanian organik
* Pensijilan organik
* Gerakan organik
Masjid Padang Cempedak

**Masjid Padang Cempedak** merupakan sebuah masjid yang terletak dalam Tasik Gelugor, di Seberang Perai Utara, Pulau Pinang, Malaysia. Ia digunakan sebagai pusat beribadah masyarakat setempat dan pelaksanaan aktiviti kemasyarakatan.

## Rujukan

## Pautan luar
* Jabatan Hal Ehwal Agama Pulau Pinang
* Portal Masjid di Malaysia
Masjid Padang Ibu

**Masjid Padang Ibu** merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama.
Sesiapa yang ingin memberi sumbangan atau derma kepada Masjid Padang Ibu, bolehlah mendepositkan atau menggunakan pindahan bank (bank transfer) ke dalam akaun yang tertera di bawah ini:
No akaun Agrobank: 2007-1610-0002-3700
Dari Abu Hurairah r.a. meriwayatkan bahawa Rasulullah s.a.w. bersabda;
"Seorang mukmin selepas kematiannya akan terus mendapat ganjaran daripada amal kebaikannya iaitu melalui ilmu yang dipelajari lalu diajarkan kepada orang lain dan terus disebarkannya. Anak-anak yang salih yang ditinggalkan, Al-Quran yang diwariskan atau masjid-masjid yang dibinanya atau rumah-rumah musafir di perjalanan yang didirikannya atau anak-anak sungai yang dialirinya atau sedekah yang dikeluarkan daripada hartanya ketika sihat dan hidupnya yang berterusan selepas kematiannya (ini berupa wakaf yang berkekalan untuknya)."
Diogo Lopes de Sequiera

**Diogo Lopes de Sequiera** ialah seorang pedagang Portugis yang merupakan orang Eropah pertama yang tiba di Timur Jauh. Pada tahun 1509, ekspedisi perdagangan Portugis yang diketuai olehnya telah tiba di Melaka dengan angkatan 18 buah kapal.

Atas sebab-sebab yang tidak dapat dipastikan (menurut sumber Portugis), orang-orang Melaka telah menyerang Diego Lopez de Sequiera kerana hasutan pedagang-pedagang Islam India. Bagaimanapun, berita mengenai serangan tersebut sampai kepada Alfonso de Albuquerque yang kembali pada 1511 dan menakluk Melaka.
Masjid Pekan Darat

**Masjid Pekan Darat** merupakan sebuah masjid di daerah Butterworth, Pulau Pinang. Negeri Pulau Pinang terbahagi kepada enam daerah pentadbiran agama.

Sehingga kini masjid ini telah melalui pengubahsuaian sebanyak tiga kali di mana muka depan dan struktur kini sama sekali berlainan dengan yang asal. Antara struktur asal ialah 2 unit balai atau pelantar kayu setinggi 4 kaki tinggi berasingan dengan struktur utama yang digunakan untuk penyediaan makanan serta lain-lain aktiviti bercorak keagamaan. Pelantar ini sewaktu bulan puasa akan dihidangkan dengan pelbagai jamuan moreh.
Masjid Dato' Sheikh Adnan, Penaga

**Masjid Dato' Sheikh Adnan** atau lebih mudahnya **Masjid Penaga** merupakan sebuah masjid di Penaga, Daerah Kepala Batas, Pulau Pinang. Negeri Pulau Pinang terbahagi kepada enam daerah pentadbiran agama.

## Alamat
:*Masjid Dato' Sheikh Adnan*,
:13110 Penaga, Kepala Batas,
:Seberang Perai Utara, 
:. 

## Sejarah
*Masjid Dato' Sheikh Adnan* digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap hari Jumaat.

## Rujukan

## Pautan luar
* Jabatan Hal Ehwal Agama Islam Pulau Pinang
* Masjid Dato' Sheikh Adnan, Penaga
Judo

**Judo** (: 柔道 *Jūdō*; harfiah "cara lembut") adalah seni tempur, sukan dan falsafah yang berasal dari Jepun.  Judo dimajukan dari Jujutsu, dan diasaskan oleh Dr. Jigoro Kano (嘉納治五郎) pada 1882. Sukan ini menjadi model bagi seni tempur Jepun moden, gendai budo, dimajukan dari sekolah koryu lama.

## Pautan luar
* http://www.judo-snijders.nl - Judo kata/video
* http://www.judoinfo.com - Judo information
Masjid Permatang Binjai

Masjid **Permatang Binjai** merupakan sebuah masjid yang terletak di 13100 Penaga Seberang Perai Utara Pulau Pinang.
 
Imam 1 yang bertugas di Masjid Permatang Binjai adalah Elyas Bin Razali.
 
## Alamat
: *Masjid Permatang Binjai*, 13100 PenagaSeberang Perai UtaraPulau Pinang.
 
## Sejarah
 
## Pentadbiran
Masjid Permatang Binjai memiliki nombor pendaftaran masjid No Daftar: MY-07-BTW-00081.
 
## Rujukan

 
## Pautan luar
* Senarai Masjid Seluruh Malaysia
Biawak Serunai

**Biawak Serunai** (bahasa Inggeris: *Roughneck monitor*) ialah sejenis biawak yang terdapat di Malaysia. Nama sainsnya *Varanus rudicollis*

Biawak Serunai merupakan haiwan yang dilindung sepenuhnya dan tidak dibenarkan sama sekali untuk di eksport. Kebenaran khas perlu didapati daripada Menteri Sumber Asli dan Alam Sekitar untuk tujuan pemeliharaan bagi penyelidikan atau pameran seperti di Zoo.

Mereka yang didapati bersalah kerana cuba mengeksport Biawak Serunai melanggar Bil 76, Akta Perlindungan Haiwan liar 1972, yang jika disabit kesalahan boleh dikenakan tindakan mengikut Seksyen 68 akta berkenaan, yang membawa hukuman denda RM3,000 atau tiga tahun penjara atau kedua-duanya sekali.

## Pautan Google
* Protection of Wild Life Act 1972<br>LAWS OF MALAYSIA<br<Act 76
* http://www.mampam.com/index.php?option=com_content&task=view&id=58&Itemid=101 
* Carian gambar di Yahoo.
* Carian gambar di Google.
Gerakan Ehsan Selangor

**Gerakan Ehsan Selangor** (**GES**) merupakan gerakan bersepadu membenteras gejala sosial dan penyalahgunaan dadah di Negeri Selangor Darul Ehsan. Persatuan ini ditubuhkan pada tahun 2002, dan dipengerusikan oleh Tan Sri Datin Paduka Seri Hajjah Zaleha Ismail. 

Antara kejayaan GES ialah mencatatkan nama di *Malaysia Books of Record* kerana berjaya mengibarkan Jalur Gemilang di Puncak Kinabalu pada tahun 2004 dan di perairan Selat Melaka pada tahun 2005. 

GES adalah salah sebuah pertubuhan bukan kerajaan (NGO) yang bertindak sebagai pusat integriti dan pembangunan masyarakat hadhari. GES juga salah sebuah badan NGO yang ditubuhkan pada Tahun 2002, bertujuan membenteras gejala sosial dan penyalahgunaan dadah dikalangan remaja terutama pelajar-pelajar sekolah. 

Gulungan sasar GES adalah pelajar-pelajar sekolah menengah yang bermasalah terutama dari segi akhlak atau moral serta lemah dalam akedemik. Pelajar-pelajar ini akan dipilih secara rawak melalui Kaunselor sekolah, lalu mereka di masukkan kedalam Kem Smart Remaja selama 4 Hari. Mereka akan dimotivasikan dan diberikan asas integriti yang padu kearah menjadi pelajar bestari.

## Pautan luar
* Laman GES 
* Laman Facebook GES
Asid kuat

**Asid kuat** merupakan bahan kimia bercerai sepenuhnya dalam air untuk menghasilkan hidron.

Darjah penceraian dan kepekatan ion hidrogen tinggi bermakna nilai pH rendah.

Contoh-contoh asid kuat yang biasanya boleh didapati dalam makmal adalah asid sulfurik (H2SO4), asid nitrik (HNO3), dan asid hidroklorik (HCl).

## Lihat Juga

* asid lemah

## Rujukan

* Hill, John W., et al. "General Chemistry." 4th ed. New Jersey: Prentice Hall, 2005. 

## Pautan luar
* http://www.cm.utexas.edu/academic/courses/Spring2002/CH301/McDevitt/strong.htm 
* http://jchemed.chem.wisc.edu/Journal/Issues/2000/Jul/abs849.html
* Titration of acids - freeware for data analysis and simulation of potentiometric titration curves
* Acids and Bases - definitions
Asid lemah

Asid lemah merupakan bahan kimia yang bercerai secara separa dalam air untuk menghasilkan ion hidrogen.

Darjah penceraian dan kepekatan ion hidrogen rendah dengan nilai pH yang lebih tinggi tetapi masih kurang daripada 7.

Contoh asid lemah yang boleh didapati dalam makmal biasa ialah asid etanoik (CH3COOH) yang juga dikenali sebagai cuka.

## Lihat Juga

* asid kuat
*asid super
Protein

**Protein** (Jawi: ڤروتين) terdiri daripada karbon, hidrogen, oksigen, dan nitrogen. Terdapat sebahagian protein juga mempunyai unsur fosforus dan sulfur. Ikan, susu, daging, kekacang (kacang tanah dan kacang soya) dan putih telur kaya dengan protein. Protein dapat membina tisu badan, enzim dan hormon. Kekurangan protein dalam pemakanan membantutkan tumbesaran tubuh badan. 

Protein membentuk sebahagian besar struktur di dalam sel termasuklah sebagai enzim dan pigmen pernafasan. Protein dibentuk dari percantuman unit asas yang dikenali sebagai asid amino. 

Protein boleh dibahagikan kepada dua jenis iaitu protein serat yang banyak bergantung kepada struktur sekunder terdiri dari bentuk protein asas boleh disalin berulang kali. Manakala bentuk kedua ialah protein glob (enzim dan antibodi) yang banyak bergantung kepada interaksi struktur tertier. Terdapat 20 jenis asid amino yang digunakan untuk membentuk rantaian polipeptida (protein). Fungsi, bentuk, saiz dan jenis protein akan ditentukan oleh jenis, bilangan dan taburan asid amino yang terdapat di dalam struktur tersebut.

Percantuman beberapa asid amino dinamakan tindak balas pemeluwapan dengan dicirikan berlakunya pembentukan ikatan peptida dan pembentukan molekul air. Percantuman ini akan menghasilkan rantaian peptida yang lebih dikenali sebagai polipeptida dengan mempunyai dua hujung rantaian yang berbeza sifatnya. 

Protein berhujung kumpulan amino dikenali sebagai terminal N (amino) dan hujung yang mempunyai kumpulan karboksil dikenali sebagai terminal N. penyambungan rantaian asid amino ini memerlukan tenaga yang tinggi dan ketepatan turutan asid amino dalam rantaian ini pula bergantung kepada koordinasi di antara mRNA dan tRNA. 

Protein yang dibentuk dengan hanya menggunakan satu polipeptida dinamakan sebagai protein monomer dan yang dibentuk oleh beberapa polipeptida contohnya hemoglobin pula dikenali sebagai protein multimer.

## Pautan luar
* Homologi protein jauh pengesanan dan pengiktirafan kali ganda menggunakan dua lapisan Pengelas sokongan mesin vektor
Metil vinil keton

**Metil vinil keton** (MVK) ialah sejenis sebatian organik reaktif yang dikelaskan sebagai enon.
Struktur sebatian ini menunjukkan satu sistem konjugasi antara ikatan ganda dua antara karbon C=C dan ikatan ganda dua karbon dan oksigen C=O . Atom oksigen mengandungi dua pasang elektron bukan pengikatan (non-bonding electrons) yang terlibat dalam konfigurasi elektron molekul ini.

Sistem orbital pi bagi Metil Vinil Keton terbit daripada pertindihan orbital-orbital p dalam ketiga-tiga atom karbon dan satu atom oksigen dalam molekul tersebut.  Mengikut teori orbital molekul, bilangan orbital molekul yang akan dibentuk mesti sama dengan bilangan orbital atom (orbital p) yang terlibat dalam pembentukan molekul tersebut.  

Oleh itu, 4 orbital p menghasilkan empat orbital molekul dengan kombinasi pertindihan orbital p yang berbeza.

Susunan adalah mengikut aras tenaga orbital tersebut di mana pertindihan yang paling banyak mengandungi tenaga terendah dan dilukis pada aras terbawah.  Ketetapan yang dibuat adalah mengenai bilangan satah nodal (nodal plane) ia itu satah yang dapat dilukis apabila berlaku pertukaran fasa (atau tanda + atau -) antara dua orbital yang berjiran. 

Orbital bukan pengikatan dari atom oksigen pula mempunyai aras tenaga yang pertengahan.  Oleh kerana di situ juga ada elektron (4 biji = dua pasang), orbital n ini juga perlu di sertaka dalam sistem elektron pi molekul tersebut.  Mereka diletaskan pada aras yang sama kerana mempunyai tenaga yang sama yang dipanggil orbital degenerat (degenerate orbital).  

Bukan hanya dikhaskan kepada orbital n, orbital-orbital yang yang mempunyai tenaga yang sama juga dipanggil orbital degenerat.  Orbital-orbital degenerat dapat ditentukan dengan mempunyai bilangan satah nodal yang sama.  

Konfigurasi elektron bagi keadaan asas molekul metil vinil keton ini adalah seperti di bawah di mana dua orbital pi terisisi dengan elektron di panggil orbital pengikatan (bonding orbital), dua orbital n juga terisi di panggil orbital bukan pengikatan (non-bonding orbital) dan dua orbital pi yang teratas tidak terisi yang dipanggil orbital anti-pengikatan (anti-bonding orbital).
Keisomeran struktur

**Keisomeran struktur** ialah sejenis bentuk keisomeran yang mana molekul-molekul dengan formula molekul yang sama mempunyai atom-atom yang diikatkan dalam susunan yang berbeza, iaitu bertentangan dengan kestereoisomeran.
 
Keisomeran struktur boleh dibahagikan kepada :
* **Keisomeran rantai:** Isomer-isomer rantai mempunyai komponen-komponen rantai yang disusun dengan cara yang berbeza untuk mencipta struktur yang berlainan. Umpamanya, 3-metilpentan ialah isomer 2-metilpentan. Pentana wujud dalam tiga bentuk isomer: *n-pentana*, *isopentana* dan *neopentana*.

* **Keisomeran kedudukan:** Isomer-isomer kedudukan wujud apabila sebuah kumpulan fungsian mengubahkan kedudukannya dalam rantai. Dalam gambar rajah, 2-hydroksipentana telah menjadi 3-hydroksipentana. Banyak isomer aromatik wujud kerana kandungannya boleh ditempatkan pada bahagian-bahagian cecincin benzena yang berbeza. Hanya terdapat satu isomer fenol yang tunggal, iaitu hydroksibenzena, tetapi terdapat kresol (metilfenol) yang mana kumpulan metil tambahan dapat ditempatkan pada tiga kedudukan yang berbeza dalam cecincin untuk menghasilkan tiga isomer. Xilenol mempunyai satu kumpulan hydroksil dan dua kumpulan metil untuk menghasilkan sejumlah enam isomer.
* **Keisomeran kumpulan fungsian:**: Dalam keisomeran ini, satu kumpulan fungsian berpisah untuk menjadi kumpulan yang lain. Umpamanya, sikloheksana dan 1-Heksena mempunyai formula C6H12 yang sama. Kedua-dua ini dianggap sebagai isomer-isomer kumpulan fungsian kerana sikloheksana ialah alkana manakala 1-Heksena ialah alkena dan oleh itu, harus mempunyai formula molekul yang sama.

## Rujukan
* Clark, Jim. ''Kefungsian struktur'' &ndash; dicapai pada 7 Disember 2000
Enantiomer

**Enantiomer** adalah pasangan stereoisomer yang merupakan refleksi cermin dan tidak bertindih. Enantiomer hanya berlaku pada sebatian-sebatian yang mempunyai karbon kiral.

Isomer D (dextro)ialah imej cermin bagi isomer L(levo), dan kedua-duanya adalah enantiomer.
Diastereomer

**Diastereomer** adalah pasangan stereoisomer yang bukan imej cermin. Ia wujud dalam dua keadaan:
* Isomer geometri
* Sebatian dengan dua karbon kiral atau lebih.

Diastereomer berbeza dari segi takat didih, takat lebur dan keterlarutan.
Lembah Belum

**Lembah Belum** merupakan sebuah kawasan hutan simpan yang melebihi 130,000 hektar di hulu Sungai Perak, Perak Utara, Malaysia. Sebahagian Lembah Belum telah ditenggelami air berikutan pembinaan Empangan Temenggor pada tahun 1974, dan kini kemuncak banyak bukit dahulu telah menjadi pulau-pulau di tengah-tengah sungai seperti Sungai Sara.

Lembah Belum adalah kaya dengan hidupan liar serta spesies tumbuhan dan walaupun terpencil, kini semakin popular sebagai destinasi pelancongan, khususnya bagi mereka yang merupakan pencinta alam.

Selain daripada mengunjungi Hutan Simpan Belum untuk melihat pokok bunga Rafflesia yang merupakan bunga tunggal yang terbesar di dunia, pelawat-pelawat juga dapat menyertai safari sungai di Sungai Sara untuk melihat bukit-bukit yang telah ditenggelami atau untuk membuat perjalanan jauh (bahasa Inggeris: *jungle trekking*) dalam hutan. Jika bernasib baik, pelawat-pelawat juga akan dapat melihat sesetengah haiwan dalam persekitaran semula jadi. Bagaimanapun, haiwan-haiwan di sini amat susah dilihat disebabkan hutan yang amat padat. 

Beberapa perkampungan orang asli terdapat di sini; malu dan mengamalkan cara hidup sederhana, orang-orang asli ini adalah mampu diri.

## Rujukan
* Laman web AllMalaysia.info
Bukit Tunggal

Bukit Tunggal terletak di Mukim Kuala Nerus, Terengganu iaitu di jalan utama ke Kota Bharu.

Bukit Tunggal mendapat namanya kerana bukit ini adalah satu-satunya gunung atau bukit yang wujud di sini. Bukit Tunggal adalah sumber untuk mendapatkan tanah merah bagi pembinaan jalan-jalan kampung seperti ke Bukit Tumbuh dan ke Seberang Takir satu ketika dahulu.

Kini ia menjadi tumpuan orang kampung sekitar kerana disinilah tempat membeli barangan basah dan harian

Sebuah pasar baru sedang dalam pembinaan untuk kemudahan penduduk sekitar contohnya Bukit Tumbuh, Gong Kijang, Gong Sentul sebahgian daripadanya.

Pekan sehari nya ialah pada Hari Ahad.

## N 12 Bukit Tunggal
Pulau Indera Sakti

**Pulau Indera Sakti** merupakan sebuah pulau yang terletak di Kampung Gajah, iaitu di Kuala Sungai Kinta, jalan menuju ke Teluk Intan dari Kampung Gajah. Pulau ini tidak terletak di laut, sebaliknya di dalam Sungai Perak. Sungai Perak lebar dan panjang mengalir dari Lembah Belum ke Beting Beras Basah di Bagan Datoh.

Pulau Indera Sakti tidak lagi berpenghuni walaupun pada zaman dahulu menjadi tapak lokasi Sultan Perak. Terdapat sebuah makam Sultan  di sini. Semasa pertabalan Sultan Azlan Shah pada tahun 1986, baginda telah menziarahi makam Sultan ini. Baginda menghilir Sungai Perak dengan menggunakan rakit yang bernama "Balai Gambang".

Makam yang ada di Pulau Indera Sakti itu ialah makam Sultan Iskandar Zukarnain. Makam itu dikenali dengan panggilan Makam Mohom Kohor, kerana Iskandar Zulkarnain itu dikenali sebagai Raja Kohor, iaitu raja yang alim.

Namun oleh kerana ia tetap raja maka setiap kali pertabalan sultan Perak yang baru mesti menziarahi semua makam raja terdahulu termasuklah Mohom Kohor.

Menurut  PakMid seorang penduduk asal di Pulau Indera Sakti, Yang tepatnya Pulau Indera Sakti itu adalah dipertemuan antara Sungai Kinta dan Sungai Perak. Bukan terletak di Sungai Perak. Perkampungan di simpang tiga sungai itu, ditebing sungai Perak, bersetentang dengan sungai Kinta namanya Kampung Bandar. 

Kampung Bandar termasuk dalam daerah Kampung Gajah. Pulau Indera Sakti bukan dalam kawasan Daerah Kampung Gajah tetapi dalam kawasan Kampung Labu Kubong, Permatang Pelandok, Teluk Intan.

Tanah di pertemuan sungai itu disebelah kanan jika nak masuk ke sungai Kinta, bucunya daratan itu dipotong oleh parit iaitu sungai kecil yang  satu hujungnya di Sungai Kinta dan satu hujung lagi di sungai Perak menjadikannya seperti sebuah pulau, yang dinamakan Pulau Indera Sakti.
Buai Laju-Laju

**Filem Buai Laju-laju** ini dibintangi oleh aktor Eman Manan dan aktres Betty Banafe.

## Sinopsis
Zaiton ialah seorang wanita licik yang banyak muslihat. Tajuk Buai Laju-Laju ada makna mendalam. Kelajuan buai bergantung kepada orang yang membuainya dan di situlah peranan Zaiton hingga berlaku pembunuhan, tetapi orang tidak nampak siapa melakukannya. Zaiton berkahwin dengan Ibrahim, lelaki tua yang kaya, kerana hartanya, tetapi kecewa apabila hidupnya tidak mewah. Suaminya hanya kaya tanah, bukan duit. Zaiton menggoda Amran hingga lelaki itu sanggup buat apa saja, termasuk membunuh suaminya.

## Pelakon
* Eman Manan sebagai Amran
* Betty Banafe sebagai Zaiton
* Khalid Salleh sebagai Ibrahim
* Liza Zain sebagai Ruby 
* Hasnul Rahmat sebagai Johan
* Baharuddin Omar sebagai Pak Cik Kopiah
* Adlin Aman Ramlie sebagai Polis 1
* Anwar Idris sebagai Polis 2
* Amran Tompel sebagai Ali
* Firdauz Azami

## Anugerah dan pencalonan
* Festival Filem Malaysia ke-17, 2004
* Pelakon Lelaki Terbaik - Eman Manan

## Rujukan

## Pautan luar
*
2 September

**2 September** merupakan hari ke-245 (hari ke-246 dalam tahun lompat) dalam takwim Gregorius. Tinggal 120 hari sebelum memasuki tahun selepasnya.

Hari ini juga merupakan Hari Kebangsaan untuk Vietnam (1945).

## Peristiwa

* 31 SM - Perang Actium: Tentera pimpinan Octavian mengalahkan angkatan Marcus Antonius dan Cleopatra di Pertempuran Actium *(gambar)*, Laut Ionia.
* 1666 - Satu kebakaran besar melanda London dan membakar selama tiga hari, memusnahkan lebih 13,000 bangunan termasuk Katedral St Paul, tetapi hanya 6 orang disahkan terkorban.
* 1870 - Perang Perancis-Prusia: Napoleon III dari Perancis ditawan dalam Pertempuran Sedan, dan Empayar Perancis Kedua jatuh beberapa hari kemudian.
* 1898 - Angkatan pimpinan Herbert Kitchener *(gambar)* mengalahkan puak Sudan dalam Pertempuran Omdurman, memantapkan penguasaan British di Afrika timur laut.
* 1945 - Kemerdekaan Vietnam daripada negara Perancis: Ho Chi Minh mengisytiharkan penubuhan sebuah kerajaan baru Vietnam di bawah pimpinan beliau.
* 1945 - Surat Cara Penyerahan Kalah Jepun ditandatangani di atas kapal tempur USS ''Missouri'' di Teluk Tokyo, secara rasminya mengakhiri Perang Dunia Kedua.
* 1967 - Paddy Roy Bates mengisytiharkan HM Fort Roughs, bekas Kubu Maunsell Perang Dunia II di Laut Utara berhampiran dengan pantai Suffolk, England, sebagai negara bebas: Kerajaan Kecil Sealand.
* 1968 - Model pertama pesawat Boeing 747 dirasmikan di Everett, Washington, A.S.
* 1990 - Transnistria mengisytiharkan kemerdekaan sebelah pihak daripada RSS Moldavia Kesatuan Soviet, namun hanya baru diiktiraf Abkhazia dan Ossetia Selatan, yang juga belum diiktiraf sepenuhnya.
* 2009 - Satu gempa bumi mengorbankan 79 orang dan memusnahkan lebih 87,000 rumah dan pejabat di Jawa, Indonesia.

## Kelahiran
* 1989 - Alexandre Pato, pemain bola sepak A.C. Milan
* 1989 - Anton Zaslavski atau Zedd, pemuzik dan DJ Rusia-Jerman.